
JUDEŢUL TIMIŞ
MUNICIPIUL TIMIŞOARA
DIRECŢIA PATRIMONIU
COMPARTIMENT  SPAŢII CU ALTĂ DESTINAŢIE 
SC2022 – 11433/11.05.2022               


RAPORT DE SPECIALITATE
privind prelungirea prin act adițional, pe o perioadă de 3 ani a contractului de închiriere nr.1595/28.07.2016, încheiat cu SOCIETATEA TIMIŞOARA


Societatea Timişoara este o Asociație neguvernamentală ce funcționează ca persoană juridică fără scop patrimonial creată pentru promovarea democraţiei, apărarea drepturilor omului, informarea corectă şi nepărtinitoare a opiniei publice interne şi internaţionale, exprimarea liberă a opiniilor, stimularea gândirii libere şi critice în întreaga viaţă politică, economică, socială şi culturală din România, inclusiv prin cercetare științifică și comunicare publică.
Prin cererea înregistrată cu nr. CT 2022-0782/08.02.2022, SOCIETATEA TIMIŞOARA  prin preşedintele acesteia Dl. Răzvan – Mihalcea Florian, solicită prelungirea contractului de închiriere nr.1595/28.07.2016, pentru spaţiul cu altă destinaţie decât aceea de locuinţă din Timişoara, str.Gothe, nr.2, SAD 1, compus din 3 încăperi şi depozit la mezanin, în suprafaţă de 67 mp.
Contractul de închiriere al spațiului expiră la data de 27.07.2022, iar cererea de prelungire a contractului este depusă în perioada de valabilitate a contractului, iar terțul nu are datorii la bugetul local .
Spațiul –SAD.1, situat în  în Timişoara, str.Gothe nr.2 este  înscris în CF nr. 401120-C1-U24 Timişoara (nr.top 1184), nr.cadastral 401120-C1-U24 se află în proprietatea Statului Român, prin Urbis, fiind înregistrat în evidența patrimonială a Municipiului Timișoara cu numărul de inventar 139 și valoarea de inventar 627.055 lei .
Cererea SOCIETĂȚII TIMIŞOARA, a fost înscrisă inițial, pe ordinea de zi a  şedinţei  din data de 14.04.2022 Comisia de Analiză a Spaţiilor cu Altă Destinaţie decât aceea de Locuinţă situate în imobile proprietatea Primăriei Timişoara precum şi în proprietatea Statului Român aflate în administrarea Consiliului Local al Municipiului Timişoara înfiinţată prin HCLMT nr. 12/26.06.2012 şi modificată prin HCLMT nr. 49/22.02.2022, iar comisia a hotărât ca solicitarea să fie analizată după depunerea de către Societatea Timișoara a unui raport de activitate pe ultimii 2 ani conform prevederilor HCLMTNR.569/18.12.2015.
După primirea raportului de activitate înregistrat la Primăria Timișoara cu numărul SC2022-010672/04.05.2022, solicitarea Societății Timișoara de prelungire a contractului nr.1595/28.07.2016 a fost analizată în ședința din 10.05.2022 a Comisiei de Analiză a Spaţiilor cu Altă Destinaţie decât aceea de Locuinţă situate în imobile proprietatea Primăriei Timişoara precum şi în proprietatea Statului Român aflate în administrarea Consiliului Local al Municipiului Timişoara înfiinţată prin HCLMT nr. 12/26.06.2012 şi modificată prin HCLMT nr. 49/22.02.2022.
 Comisia a hotărât prelungirea contractului de închiriere nr.1595/28.07.2016, pe o perioadă de 3 ani începând cu data de 28.07.2022,  până la data de 28.07.2025.
Tariful de închiriere al spaţiului cu altă destinaţie decât aceea de locuinţă din Timişoara, str.Gothe nr.2, SAD 1 stabilit prin HCLMT nr.254/23.04.2013 este de 0,88 lei /m.p /lună fiind actualizat anual cu rata inflației, iar în prezent tariful de închiriere este de 1,119 lei/m.p/lună.
	





Situaţia spaţiului cu altă destinaţie situat în imobilul din Timişoara, str.Gothe nr.2, SAD 1, a fost verificată prin adresele :
- SC2022-3583/21.02.2022 a  Compartimentului Fond Funciar;
- SC2022-3583/25.02.2022 a  Serviciului Juridic; 
- SC2022-003583/22.02.2022 a   Biroul Clădiri Terenuri;       
            În conformitate cu prevederile art. 129, alin. (1), alin (2), lit. c) din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare; 
În temeiul art.196 alin. (1), lit.a) și art.139 alin. (3),  lit g) din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare; 
            Având în vedere cele menționate anterior, apreciem faptul că, Proiectul de hotărâre privind privind prelungirea contractului de închiriere nr.1595/28.07.2016, încheiat cu SOCIETATEA TIMIŞOARA, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara. 

